नई दिल्लीः भारत के सबसे अमीर आदमी मुकेश अंबानी केबल और ब्रॉडबैंड सेक्टर में धाक जमाने के लिए जीटीपीएल हैथवे को भी खरीद सकते है। कंपनी इससे पहले देश के दो सबसे बड़े केबल टीवी और ब्रॉडबैंड सर्विस प्रोवाइडर्स- हैथवे केबल और डेन नेटवर्क्स को खरीदने का ऐलान कर चुकी है। सूत्रों ने बताया कि रिलायंस ने जीपीटीएल हैथवे में कंट्रोलिंग स्टेक को खरीदने के लिए कंपनी के प्रमोटर्स से बातचीत शुरू कर दी है।